CELEX: 62016CN0627
Language: sl
Date: 2016-12-05 00:00:00
Title: Zadeva C-627/16: Predlog za sprejetje predhodne odločbe, ki ga je vložilo Tribunal Administrativo e Fiscal de Viseu (Portugalska) 5. decembra 2016 – João Ventura Ramos/Fundo de Garantia Salarial

6.3.2017   
            
            
               SL
            
            
               Uradni list Evropske unije
            
            
               C 70/8
            
         Predlog za sprejetje predhodne odločbe, ki ga je vložilo Tribunal Administrativo e Fiscal de Viseu (Portugalska) 5. decembra 2016 – João Ventura Ramos/Fundo de Garantia Salarial
   (Zadeva C-627/16)
   (2017/C 070/13)
   Jezik postopka: portugalščina
   
      Predložitveno sodišče
   
   Tribunal Administrativo e Fiscal de Viseu
   
      Stranki v postopku v glavni stvari
   
   
      Tožeča stranka: João Ventura Ramos
   
      Tožena stranka: Fundo de Garantia Salarial
   
      Vprašanji za predhodno odločanje
   
   
               1.
            
            
               Ali je prekluzivni rok, ki velja za predložitev zahteve za plačilo terjatev iz dolgovanih plač jamstveni ustanovi, ugodnejši za delavce v smislu člena 11 Direktive 2008/94/ES Evropskega parlamenta in Sveta z dne 22. oktobra 2008 o varstvu delavcev v primeru plačilne nesposobnosti delodajalca, če jamči za plačilo tovrstnih terjatev iz plač samo, če se plačilo zahteva pri jamstveni ustanovi v roku enega leta od dneva, ki sledi dnevu prenehanja pogodbe o zaposlitvi, ali pa bi bilo ugodneje, če bi se rok štel od datuma, ko je bil sprožen postopek zaradi insolventnosti, če se upošteva, da jamstvena ustanova jamči samo za plačilo tistih terjatev delavca, ki so zapadle v šestih mesecih pred začetkom navedenega postopka?
            
         
               2.
            
            
               Če je delavec pustil, da se je rok iztekel, iz razlogov, za katere ne odgovarja, ali morajo zakonodaje držav članic v skladu z določbami člena 11 Direktive 2008/94/ES Evropskega parlamenta in Sveta z dne 22. oktobra 2008 določiti dodaten rok za predložitev zahteve pri jamstveni ustanovi, če delavec dokaže, da ni odgovoren za neupoštevanje prekluzivnega roka?